Ir-Regolament tal-Kunsill (KEE) Nru 42/81
ta' l-1 ta' Jannar 1981
li jawtorizza lir-Repubblika Ellenika li tinkludi ċerti subdiviżjonijiet nazzjonali għall-prodotti agrikoli fin-nomenklatura tat-Tariffa Doganali Komuni
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra l-Att t'Adeżjoni ta' l-1979, u partikolarment it-tieni subparagrafu ta' Artikoli 65(3) tiegħu,
Wara li kkunsidra l-proposta tal-Kummissjoni,
Billi skond l-ewwel subparagrafu ta' Artikolu 65(3) ta' l-Att ta'Adeżjoni, il-Greċja għandha tapplika n-nomenklatura tat-Tariffa Doganali Komuni mill-1 ta' Jnnar 1981 dwar il-prodotti li jaqgħu taħt Anness II tat-Trattat; billi, madankollu, skond it-tieni subparagrafu ta' Artikolu 65(3) il-Greċja tista’ tkun awtorizzata li tinkludi subdiviżjonijiet nazzjonali eżistenti fin-nomenklatura tat-Tariffa Doganali Komuni sabiex twettaq il-passi progressivi lejn allinjament mat-Tariffa Doganali Komuni jew it-tneħħija tad-dazji fil-Komunità sal-punt li l-ebda diffikoltajiet ma jinħolqu ma’ l-applikazzjoni tar-regoli tal-Komunità;
Billi għall-prodotti suġġetti għad-dazji doganali awtorizzazzjoni bħal din ma toħloqx xi diffikoltajiet u hija ġġustifikata meta prodotti li jaqgħu taħt subintestatura waħda tat-Tariffa Doganali Komuni huma suġġetti għal rati differenti ta' dazji; billi l-Greċja għandha tkun awtorizzata li tinkludi, dwar il-prodotti fuq imsemmija, is-subdiviżjonijiet nazzjonali fin-nomenklatura tat-Tariffa Doganali Komuni,
ADOTTA DAN IR-REGOLAMENT:
Artikolu 1
Dwar il-prodotti li jidhru f'Anness II tat-Trattat u li għalihom ir-regoli tal-Komunit_ ifissru l-applikazzjoni tad-dazji doganali fuq l-importazzjonijiet minn pajjiżi terzi, ir-Repubblika Ellenika għandha tkun awtorizzata biex tinkludi fin-nomenklatura tat-Tariffa Doganali Komuni kull subdiviżjoni nazzjonali li hija indispensabbli biex twettaq il-passi progressivi lejn l-allinjament mat-Tariffa jew it-tneħħija tad-dazji fil-Komunità skond il-kondizzjonijiet preskritti fl-Att ta'Adeżjoni.
Artikolu 2
Dan ir-Regolament jidħol fis-seħħ fl-1 ta' Jannar 1981.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta' Jannar 1981.